CELEX: 32014D0032
Language: sk
Date: 2014-07-09 00:00:00
Title: 2014/527/EÚ: Rozhodnutie Európskej centrálnej banky z  9. júla 2014 , ktorým sa zrušuje rozhodnutie ECB/2013/22 o dočasných opatreniach týkajúcich sa akceptovateľnosti obchodovateľných dlhových nástrojov, ktoré vydala Cyperská republika, alebo za ktoré Cyperská republika ručí v plnom rozsahu a rozhodnutie ECB/2013/36 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky (ECB/2014/32)

13.8.2014   
            
            
               SK
            
            
               Úradný vestník Európskej únie
            
            
               L 240/26
            
         ROZHODNUTIE EURÓPSKEJ CENTRÁLNEJ BANKY
   z 9. júla 2014,
   ktorým sa zrušuje rozhodnutie ECB/2013/22 o dočasných opatreniach týkajúcich sa akceptovateľnosti obchodovateľných dlhových nástrojov, ktoré vydala Cyperská republika, alebo za ktoré Cyperská republika ručí v plnom rozsahu a rozhodnutie ECB/2013/36 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky
   
      (ECB/2014/32)
   
   
      (2014/527/EÚ)
   
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18 a článok 34.1 druhú zarážku,
   so zreteľom na usmernenie ECB/2011/14 z 20. septembra 2011 o nástrojoch a postupoch menovej politiky Eurosystému (1), a najmä na jeho prílohu I oddiely 1.6, 6.3.1 a 6.3.2,
   keďže:
   
               (1)
            
            
               Obsah rozhodnutí ECB/2013/22 (2) a ECB/2013/36 (3) by sa mal zahrnúť do usmernenia ECB/2013/4 (4), ktoré je kľúčovým právnym predpisom upravujúcim dočasné opatrenia týkajúce sa refinančných operácií Eurosystému a akceptovateľnosti zábezpeky.
            
         
               (2)
            
            
               V záujme jednoznačnosti a konzistentnosti a s cieľom zjednodušiť rámec Eurosystému pre zábezpeku sa tieto kroky implementujú prostredníctvom prepracovaného znenia usmernenia ECB/2013/4.
            
         
               (3)
            
            
               Rozhodnutia ECB/2013/22 a ECB/2013/36 by sa preto mali zrušiť,
            
         PRIJALA TOTO ROZHODNUTIE:
   Článok 1
   Zrušenie rozhodnutí ECB/2013/22 a ECB/2013/36
   1.   Rozhodnutia ECB/2013/22 a ECB/2013/36 sa zrušujú s účinnosťou od 20. augusta 2014.
   2.   Odkazy na zrušené rozhodnutia sa považujú za odkazy na usmernenie ECB/2014/31.
   Článok 2
   Nadobudnutie účinnosti
   Toto rozhodnutie nadobúda účinnosť 9. júla 2014.
   
      Vo Frankfurte nad Mohanom 9. júla 2014
      
         
            Prezident ECB
         
         Mario DRAGHI
      
   
   
      (1)  Ú. v. EÚ L 331, 14.12.2011, s. 1.
   
      (2)  Rozhodnutie ECB/2013/22 z 5. júla 2013 o dočasných opatreniach týkajúcich sa akceptovateľnosti obchodovateľných dlhových nástrojov,ktoré vydala Cyperská republika, alebo za ktoré Cyperská republika ručí v plnom rozsahu (Ú. v. EÚ L 195, 18.7.2013, s. 27).
   
      (3)  Rozhodnutie ECB/2013/36 z 26. septembra 2013 o dodatočných dočasných opatreniach týkajúcich sa refinančných operácií Eurosystémua akceptovateľnosti zábezpeky (Ú. v. EÚ L 301, 12.11.2013, s. 13).
   
      (4)  Usmernenie ECB/2013/4 z 20. marca 2013 o dodatočných dočasných opatreniach týkajúcich sa refinančných operácií Eurosystémua akceptovateľnosti zábezpeky, ktorým sa mení a dopĺňa usmernenie ECB/2007/9 (Ú. v. EÚ L 95, 5.4.2013, s. 23).